రాజా రామ్ పాల్

రాజా రామ్ పాల్ (జననం 20 నవంబర్ 1960) భారతదేశానికి చెందిన  రాజకీయ నాయకుడు. ఆయన 2009లో జరిగిన లోక్‌సభ ఎన్నికలలో అక్బర్‌పూర్ లోక్‌సభ నియోజకవర్గం నుండి రెండుసార్లు లో‍క్‍సభ సభ్యుడిగా ఎన్నికయ్యాడు.

రాజకీయ జీవితం
రాజా రామ్ పాల్ బహుజన సమాజ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004లో జరిగిన లోక్‌సభ ఎన్నికలలో బిల్హౌర్ లోక్‌సభ నియోజకవర్గం నుండి బీఎస్‌పీ  అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి లాల్ సింగ్ తోమర్ పై 24,402 ఓట్ల మెజారిటీతో గెలిచి తొలిసారి లో‍క్‍సభ సభ్యుడిగా ఎన్నికయ్యాడు. ఆయన 2005 డిసెంబర్ 12న నోయిడాకు చెందిన మీడియా సంస్థ కోబ్రాపోస్ట్ నిర్వహించిన స్టింగ్ ఆపరేషన్ దుర్యోధనలో పార్లమెంటులో ప్రశ్నలను దాఖలు చేయడానికి రూ. 35,000 లంచం తీసుకుంటూ వీడియోలో పట్టుబడ్డాడు.  

ఈ స్టింగ్‌లో చిక్కుకున్న 11 మంది ఎంపీలందరినీ బహిష్కరించాలని పిలుపునిచ్చే తీర్మానాన్ని లో‍క్‍సభలో ఆమోదించిన తర్వాత  2005 డిసెంబర్ 23న ఆయనను లోక్‌సభ నుండి బహిష్కరణకు గురైయ్యాడు. ఈ కుంభకోణం నేపథ్యంలో బహుజన్ సమాజ్ పార్టీ అధినేత్రి మాయావతి ఆయనను, మరో ముగ్గురిని పార్టీ నుండి బహిష్కరించిన తరువాత ఈ నియోజకవర్గానికే  2007లో జరిగిన ఉప ఎన్నికలో భారతీయ సర్వోదయ క్రాంతి పార్టీ నుండి పోటీ చేసి 49,976 ఓట్లు సాధించి నాల్గొవ స్థానంలో నిలిచాడు.

రాజా రామ్ పాల్ ఆ తరువాత భారత జాతీయ కాంగ్రెస్ పార్టీ 2009లో జరిగిన లోక్‌సభ ఎన్నికలలో జలౌన్ లోక్‌సభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి అనిల్ శుక్లా వార్సీపై 32,043 ఓట్ల మెజారిటీతో గెలిచి రెండోసారి లో‍క్‍సభ సభ్యుడిగా ఎన్నికయ్యాడు. ఆయన 2014 లోక్‌సభ ఎన్నికలలో ఐఎన్‌సీ అభ్యర్థిగా పోటీ చేసి 96,827 ఓట్లు సాధించి నాల్గొవ స్థానంలో నిలిచాడు.

రాజా రామ్ పాల్ 2019లో జరిగిన లోక్‌సభ ఎన్నికలలో జలౌన్ లోక్‌సభ నియోజకవర్గం నుండి ఐఎన్‌సీ అభ్యర్థిగా పోటీ చేసి 1,08,341 ఓట్లు సాధించి నాల్గొవ స్థానంలో నిలిచాడు.  ఆయన 2021లో కాంగ్రెస్ పార్టీని వీడి సమాజ్ వాదీ పార్టీలో చేరాడు. రాజా రామ్ పాల్  2024లో జరిగిన లోక్‌సభ ఎన్నికలలో ఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి దేవేంద్ర సింగ్ చేతిలో ఓట్ల తేడాతో ఓడిపోయాడు.

మూలాలు 	   

వర్గం:1960 జననాలు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు